Kunena on praegu siis ccBoardi järel teine foorumikomponent,  millele võib siit lehelt tõlke saada. ccBoardi ja Kunena tõlkimine pole siiski päris võrreldavad asjad ning see on ka põhjus, miks selle tõlkega nii kaua aega läks. Kui ccBoard on minimalistlik foorumi komponent, siis Kunena on oluliselt suurema funktsioonide pagasiga. See viis ka tõlke mahu üles - tõlkida oli vaja ca 1700 rida tihedat ja kohati ka probleemset teksti. Töö on nüüd aga tehtud ning tulemus on kõigile proovimiseks ja allalaadimiseks olemas.